(Ministru kabineta

2018. gada \_\_. \_\_\_\_\_\_\_

rīkojums Nr. \_\_\_)

Plāns sieviešu un vīriešu vienlīdzīgu tiesību un iespēju veicināšanai 2018.-2020.gadam

# Satura rādītājs

[Lietotie saīsinājumi 3](#_Toc501456529)

[1.Plāna kopsavilkums 4](#_Toc501456530)

[2.Plāna ietvaros īstenojamie pasākumi 2](#_Toc501456531)

[3.Teritoriālā perspektīva 17](#_Toc501456532)

[4.Ietekmes novērtējums uz valsts un pašvaldību budžetu 17](#_Toc501456533)

1.pielikums: Situācijas raksturojums2.pielikums: Plāna sasaiste ar nozares tiesību aktiem un politikas dokumentiem

# Lietotie saīsinājumi

|  |  |
| --- | --- |
| ANO | -Apvienoto Nāciju Organizācija |
| CSP | -Centrālā statistikas pārvalde |
| CVK | -Centrālā vēlēšanu komisija |
| EK | -Eiropas Komisija |
| EM | -Ekonomikas ministrija |
| ES | -Eiropas Savienība |
| ESF | -Eiropas Sociālais fonds |
| FM | -Finanšu ministrija |
| IKVD | -Izglītības kvalitātes valsts dienests |
| IEM | -Iekšlietu ministrija |
| IZM | -Izglītības un zinātnes ministrija |
| JPA | -Juridiskās palīdzības administrācija |
| JSPA | -Jaunatnes starptautisko programmu aģentūra |
| KM | -Kultūras ministrija |
| Komiteja | -Dzimumu līdztiesības komiteja |
| LIAA | -Latvijas Investīciju un attīstības aģentūra |
| LM | -Labklājības ministrija |
| MK | -Ministru kabinets |
| NVA | -Nodarbinātības valsts aģentūra |
| NVD | -Nacionālais veselības dienests |
| NVO | -nevalstiskās organizācijas |
| OECD | -Eiropas Ekonomiskās sadarbības un attīstības organizācija |
| Pekinas rīcības platforma | -1995.gada Vispasaules sieviešu kongresa noslēgumā pieņemtās deklarācijas īstenošanas vadlīnijas |
| PKC | -Pārresoru koordinācijas centrs |
| Plāns | -Plāns sieviešu un vīriešu vienlīdzīgu tiesību un iespēju veicināšanai 2018.-2020.gadam |
| SIF | -Sabiedrības integrācijas fonds |
| SIVA | -Sociālās integrācijas valsts aģentūra |
| sociālie partneri | -biedrības "Latvijas Brīvo arodbiedrību asociācija" un "Latvijas Darba devēju konfederācija" |
| SPKC | -Slimību profilakses un kontroles centrs |
| STEM | -zinātne, tehnoloģija, inženierzinātnes un matemātika |
| TM | -Tieslietu ministrija |
| UN Women | -ANO Dzimumu līdztiesības un iespēju veicināšanas institūcija |
| VAS | -Valsts administrācijas skola |
| VDI | -Valsts darba inspekcija |
| VI | -Veselības inspekcija |
| VIAA | -Valsts izglītības attīstības aģentūra |
| VID | -Valsts ieņēmumu dienests |
| VISC | -Valsts izglītības satura centrs |
| VK | -Valsts kanceleja |
| VBTAI | -Valsts bērnu tiesību aizsardzības inspekcija |
| VM | -Veselības ministrija |
| VP | -Valsts policija |
| VSAA | -Valsts sociālās apdrošināšanas aģentūra |
| ZMP | -Ziemeļu ministru padome / Ziemeļu ministru padomes birojs Latvijā |

# 1.Plāna kopsavilkums

Plāns izstrādāts, lai īstenotu efektīvu un pārdomātu valsts politiku sieviešu un vīriešu vienlīdzīgu tiesību un iespēju veicināšanai. Tas balstās uz Koncepcijā dzimumu līdztiesības veicināšanai[[1]](#footnote-1) noteiktajiem dzimumu līdztiesības politikas mērķiem: (1) nodrošināt ikviena cilvēktiesību ievērošanu un visaugstāko labklājības līmeni neatkarīgi no personas dzimuma un (2) veicināt visefektīvāko tautas sociālo un ekonomisko attīstību. Plānā tiek turpināti iepriekšējos dzimumu līdztiesības politikas dokumentos uzsāktie politikas rīcības virzieni, īpaši koncentrējoties uz sieviešu un vīriešu līdztiesības nodrošināšanu darba tirgū un izglītībā visas dzīves laikā kā arī ar dzimumu saistītas vardarbības mazināšanu un speciālistu un sabiedrības izpratnes par dzimumu līdztiesību veicināšanu.

**Plāna mērķis ir nodrošināt integrētu, mērķtiecīgu un efektīvu politiku, kas nodrošina sieviešu un vīriešu vienlīdzīgu tiesību un iespēju īstenošanu dzīvē**. Mērķa sasniegšanai tiek izvirzīti pieci rīcības virzieni: (1) sieviešu un vīriešu ekonomiskās neatkarības un vienlīdzīgu iespēju darba tirgū veicināšana; (2) zēnu un meiteņu, vīriešu un sieviešu vienlīdzīgu izglītības iespēju veicināšana; (3) ar dzimumu saistītas vardarbības izplatības mazināšana; (4) institūciju kapacitātes stiprināšana dzimumu līdztiesības jautājumos un (5) sabiedrības izglītošana dzimumu līdztiesības jautājumos. Lai pastiprināti pievērstu sabiedrības un iesaistīto institūciju uzmanību katrai no izvēlētajām nozaru politikām un to sasaistei ar dzimumu līdztiesības principiem, iecerēts katru gadu pievērsties vienai konkrētai jomai. Pasākumi sieviešu un vīriešu ekonomiskās neatkarības un vienlīdzīgu iespēju darba tirgū veicināšanai (1.rīcības virziens) galvenokārt tiks īstenoti 2018.gadā; pasākumi zēnu un meiteņu, vīriešu un sieviešu vienlīdzīgu izglītības iespēju veicināšanai (2.rīcības virziens) galvenokārt tiks īstenoti 2019.gadā, savukārt pasākumi ar dzimumu saistītas vardarbības izplatības mazināšanai (3.rīcības virziens) galvenokārt tiks īstenoti 2020.gadā. Pasākumi institūciju kapacitātes stiprināšanai dzimumu līdztiesības jautājumos (4.rīcības virziens) un sabiedrības izpratnes par dzimumu līdztiesības jautājumiem veicināšanai (5.rīcības virziens) tiks īstenoti visa Plāna darbības laikā (2018.-2020.gads).

Plānā noteikti pasākumi, kas vērsti uz to, lai tiesību aktos nostiprinātos līdztiesības principus pēc iespējas īstenotu praksē, piemēram, veicinot vīriešu iesaisti bērnu aprūpes un ģimenes pienākumu veikšanā, apzinot būtiskākos sieviešu un vīriešu darba samaksas atšķirības cēloņus atsevišķās nozarēs, veicinot nulles toleranci pret vardarbību pret sievietēm. Virkne pasākumu vērsti uz vispusīgas izpratnes par sieviešu un vīriešu līdztiesības pamatprincipiem veicināšanu izglītības, darba un ekonomikas politikā iesaistīto institūciju ekspertu vidū. Tāpat noteikti vairāki pasākumi, ar kuru palīdzību plānots padziļināti izpētīt un aktualizēt minēto nozaru sasaisti ar dzimumu līdztiesības jautājumiem. Lai veicinātu sabiedrības izpratni par dzimumu līdztiesības jautājumiem, tiks pastiprināti strādāts pie sabiedrības informēšanas par politikas rezultātiem, vienlaikus aktualizējot dzimumu līdztiesības nozīmi ikdienas dzīvē. Plāna pasākumos, īpaši, kas skar nodarbinātību, izglītību un ar dzimumu saistītu vardarbību, tiks ņemts vērā sieviešu un vīriešu ar invaliditāti vienlīdzīgu iespēju un tiesību nodrošināšanas aspekts[[2]](#footnote-2).

Plāns tika izstrādāts, balstoties uz secinājumiem, kas radušies iepriekšējo dzimumu līdztiesības politikas dokumentu īstenošanas rezultātā. Tika analizēts tiesiskais regulējums, skaidrojot, kāds ir dzimumu diskriminācijas un atšķirīgas attieksmes aizlieguma tvērums LR tiesību aktos, kā arī tika veikta situācijas analīze, secinot, kādās jomās vērojamas tendences, kas norāda uz sieviešu un vīriešu nevienlīdzīgas situācijas riskiem. Tika pētīti arī faktori, kas ietekmē vai varētu ietekmēt sieviešu un vīriešu vienlīdzīgu tiesību un iespēju nodrošināšanu ikdienas dzīvē. Lai nodrošinātu vispusīgu aktuālās situācijas izpēti, LM izvērtēja, vai un cik lielā mērā dažādu nozaru politikas plānošanas dokumentos noteiktie politikas mērķi un pasākumi ir vērsti uz sieviešu un vīriešu nevienlīdzīgās situācijas un tās veicinošu risku mazināšanas.

Ņemot vērā ierobežotos nozarei atvēlētos valsts budžeta līdzekļus, kā arī ierobežotos cilvēkresursus (ar dzimumu līdztiesības jautājumiem LM strādā divi eksperti) un Plāna darbības termiņu (3 gadi), ar Plāna starpniecību iecerēts risināt visaktuālākos Plāna 1.pielikumā raksturotos izaicinājumus nodarbinātības, izglītības un ar dzimumu saistības vardarbības novēršanas politikā. Plānā iekļauti pasākumi, kuru īstenošanu un sasniegto rezultātu novērtēšanu var nodrošināt Plāna darbības periodā. Situācijas analīzē ir sniegts izvērtējums par to, cik lielā mērā un kādas problēmas tiek risinātas ar esošajiem atbalsta instrumentiem un politikas pasākumiem dažādās nozarēs. Šāda pieeja ļauj identificēt tos izaicinājumus, kuru risināšana nav paredzēta vai ir paredzēta nepietiekamā apmērā citos nozaru plānošanas dokumentos, normatīvajos aktos un/vai politikas pasākumos. Ja kādas jomas būtiskākie izaicinājumi vai atšķirības sieviešu un vīriešu vienlīdzīgu tiesību un iespēju nodrošināšanā jau tiek risinātas nozares politikās un tiek īstenoti/ plānoti konkrēti politikas pasākumi šo jautājumu risināšanai, tad Plānā šīs politikas jomas netiek iekļautas (piemēram, skat. 1.pielikumā sniegto analīzi veselības jomā). Citu nozaru politikas plānošanas dokumentos paredzētie pasākumi ir iestrādāti šajā Plānā tajos gadījumos, kad nozaru dokumentos tie vispārīgā veidā paredz vai konceptuāli nosaka noteiktas darbības vai pieeju problēmas risināšanā, bet nenosaka konkrētus veidus un specifiskus mērķētus pasākumus sieviešu un vīriešu vienlīdzīgu tiesību un iespēju nodrošināšanā un attiecīgajā jomā identificēto izaicinājumu risināšanā. Līdz ar to Plānā iekļautie pasākumi nedublē citu jomu politikas plānošanas dokumentos iekļautos pasākumus, tādā veidā novēršot dublēšanos ar citos plānošanas dokumentos identificētajiem izaicinājumiem un piedāvātajiem risinājumiem sieviešu un vīriešu vienlīdzīgu iespēju un tiesību nodrošināšanā. Atsevišķu Plāna pasākumu īstenošanai plānots piesaistīt ārvalstu finansējumu (vairāk skat. Plāna 4.nodaļā). Jāatzīmē, ka liela daļa no Plāna pasākumiem ir plānots īstenot, sadarbojoties ar sociālajiem partneriem un nozares NVO.

Plāna izstrādes gaitā tika organizētas regulāras klātienes, elektroniskas un telefoniskas konsultācijas ar CVK, FM, IZM, KM, IKVD, PKC, VIAA, VISC, VDI, SIF, VK un VAS, LM padotības iestāžu ekspertiem, pārrunājot plānotos pasākumus un sadarbību to īstenošanā. Tāpat Plāna izstrādē iesaistīta Komiteja[[3]](#footnote-3), kas Plānu apsprieda 2015.gada 14.decembra[[4]](#footnote-4), 2016.gada 9.jūnija[[5]](#footnote-5) un 2018.gada 10.janvāra[[6]](#footnote-6) sēdēs. Plāns prezentēts arī LM Sociālās iekļaušanas politikas koordinācijas padomes 2017.gada 20.decembra sēdē[[7]](#footnote-7), kā arī LBAS Dzimumu līdztiesības padomes sēdē 2018.gada 2.februārī[[8]](#footnote-8). 2016.gada 20.jūnijā un 2018.gada 11.janvārī Plāna projekts tika publicēts LM mājaslapā, tādējādi nodrošinot sabiedrības līdzdalības iespējas dokumenta izstrādes procesā.

Dzimumu līdztiesības komitejas pārstāvju un sabiedrības līdzdalības ietvaros sniegto viedokļu izvērtējums pieejams LM interneta vietnē: http://www.lm.gov.lv/text/1789.

#

# 2.Plāna ietvaros īstenojamie pasākumi[[9]](#footnote-9)

|  |  |
| --- | --- |
| **Plāna mērķis**  | Nodrošināt integrētu, mērķtiecīgu un efektīvu politiku, kas nodrošina sieviešu un vīriešu vienlīdzīgu tiesību un iespēju īstenošanu dzīvē |
| **Politikas rezultāts** | Plāna īstenošana sniedz ieguldījumu šādu plānošanas dokumentos noteikto mērķu sasniegšanā un dzimumu atšķirību mazināšanā:1) Latvijas Nacionālajā attīstības plānā 2014. - 2020.gadam, Latvijas Nacionālajā reformu programmā „Eiropa 2020” stratēģijas īstenošanai, Izglītības attīstības pamatnostādnēs 2014.-2020.gadam noteiktais mērķis:- skolu nepabeigušo (priekšlaicīgi pametušo) jauniešu (18-24 gadu vecumā) īpatsvaru samazināt līdz 10.0% 2020.gadā;- pieaugušo izglītībā iesaistīto personu (25-64 gadu vecumā) īpatsvaru palielināt līdz 15% 2020.gadā.2) Latvijas Nacionālajā attīstības plānā 2014. - 2020.gadam, Latvijas Nacionālajā reformu programmā „Eiropa 2020” stratēģijas īstenošanai, Iekļaujošas nodarbinātības pamatnostādnēs 2015.-2020.gadam noteiktais mērķis līdz 2020.gadam sasniegt 73% nodarbinātības līmeni (20-64 gadu vecuma grupā);3) Latvijas Nacionālajā attīstības plānā 2014.-2020.gadam noteiktais nabadzības mazināšanas mērķis- nabadzības riskam pakļauto nodarbināto īpatsvara vecuma grupā no 18 līdz 64 gadiem samazināšana no 9.5% 2010.gadā līdz 5% 2020.gadā, bērnu nabadzības riska mazināšana no 25% 2010.gadā uz 20% 2020.gadā; 4) Latvijas Nacionālajā reformu programmā „Eiropa 2020” stratēģijas īstenošanai noteiktais nabadzības un sociālās atstumtības mērķis - nabadzības riskam pakļauto un/vai zemas darba intensitātes mājsaimniecībās dzīvojošo personu skaita samazināšana par 121 tūkstoti vai līdz 21% līdz 2020.gadam;5) Iekļaujošas nodarbinātības pamatnostādnēs 2015.-2020.gadam noteiktais politikas rezultāts samazināt darba samaksas atšķirības starp sievietēm un vīriešiem;6) Latvijas mediju politikas pamatnostādnēs 2016.-2020.gadam noteiktais politikas rezultāts palielināt mediju pratības līmeni Bērnu un jauniešu auditorijās par 15% un pieaugušo auditorijā par 7%;7) Nacionālās identitātes, pilsoniskās sabiedrības un integrācijas politikas pamatnostādnēs 2012. –2018.gadam noteiktais politikas rezultāts paaugstināt Latvijas iedzīvotāju informētības un izpratnes līmeni par diskriminācijas un iecietības jautājumiem. |
| **1.rīcības virziens** | **Sieviešu un vīriešu ekonomiskās neatkarības un vienlīdzīgu iespēju darba tirgū veicināšana** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Izpildes termiņš** |
|  | Padziļinātas izpētes par sieviešu un vīriešu darba samaksas atšķirībām veikšana. | 1.1. Apzināti būtiskākie sieviešu un vīriešu darba samaksas atšķirības cēloņi nozarēs, kurās tā ir visizteiktākā.  | 1 pētījums, kurā analizēti darba samaksas atšķirības ietekmējošie faktori, nevienlīdzības cēloņi un izplatība  | LM | EM, FM, VDI | 2020.g. 1.cet. |
|  | Starpinstitūciju sadarbības dzimumu līdztiesības integrētās pieejas nodrošināšanai nodarbinātības politikā veicināšana, izveidojot ekspertu darba grupu. | 2.1. Veikts dzimumu līdztiesības integrētās pieejas īstenošanas nodarbinātības politikā novērtējums, identificējot būtiskākos problēmjautājumus un izvirzot konkrētus mērķus un priekšlikumus politikas attīstībai turpmākajos gados. | 1 novērtējums ar priekšlikumiem nodarbinātības politikas un pasākumu pilnveidošanai | LM | EM, FM, TM, LIAA, NVA, PKC, SIVA, VID, VDI, JSPA | 2018.g. 4.cet. |
| 2.2. Veikts pēc dzimuma dalītu statistikas datu pieejamības novērtējums nodarbinātības jomā, identificējot trūkstošos vai nepilnīgos datus un nepieciešamos uzlabojumus datu apmaiņā, kā arī sniedzot priekšlikumus indikatoriem nākamajam plānošanas periodam. | 1 datu pieejamības novērtējums ar priekšlikumiem pēc dzimuma dalītas statistikas datu nodarbinātības jomā pieejamības un kvalitātes uzlabošanā | LM | EM, CSP, FM, TM, LIAA, NVA, SIVA, VID, VDI, JSPA, NVO | 2019.g. 2.cet. |
| 2.3. Veikta sabiedrības informēšana par dzimumu līdztiesības aktualitātēm nodarbinātības politikā. | 2 tematiskie apkārtraksti par starptautiska un nacionāla līmeņa aktualitātēm nodarbinātības jomā saistībā ar sieviešu un vīriešu vienlīdzīgu tiesību un iespēju nodrošināšanu | LM | EM, FM, TM, CSP, LIAA, NVA, SIVA, VID, VDI, JSPA, NVO | 2019.g. 2.cet. |
|  | Darba vides uzlabošana gados vecāku nodarbināto sieviešu un vīriešu darba spēju saglabāšanai un nodarbinātības veicināšanai. | 3.1. Veicināta darba devēju un darbinieku izpratne par sociālo iekļaušanu un diskriminācijas novēršanu dažādības vadības un tolerances paaugstināšanai. | 3 apmācību programmas darba devējiem un to darbiniekiem par sociālās iekļaušanas un diskriminācijas novēršanas jautājumiem200 apmācīti speciālisti par  dažādības veicināšanu un diskriminācijas riskiem pakļauto mērķa grupas personu aspektiem, sociālās iekļaušanas un diskriminācijas novēršanas jautājumiem | SIF | LM | 2018.g. 4.cet. |
| 3.2. Sagatavots metodiskais materiāls novecošanās pārvaldībai uzņēmumiem un NVA darbiniekiem darbam ar mērķa grupu. | Vadlīnijas NVA personālam darbam ar gados vecākām nodarbinātām personām, t.sk. bezdarba riskam pakļautām personām Vadlīnijas darba devējiem un darbiniekiem gados vecāku nodarbināto darba mūža pagarināšanai, iekļaujot darba organizācijas labās prakses standartus un rekomendācijas | NVA | LM, NVO, sociālie partneri | 2020.g. 4.cet. |
|  | Vienlīdzīgu iespēju nodrošināšanas un diskriminācijas un atšķirīgas attieksmes aizlieguma, t.sk., uz dzimuma pamata ievērošanas veicināšana. | 4.1. Īstenoti informatīvi un izglītojoši pasākumi darba devējiem un gados vecākiem nodarbinātajiem par ilgāka un labāka darba mūža priekšrocībām.  | 4 komunikācijas aktivitātes, lai veicinātu darba devēju, gados vecāko nodarbināto personu, kā arī sabiedrības izpratni par sabiedrības un darbaspēka novecošanās tendencēm un iespējamajiem risinājumiem ilgāka un labāka darba mūža veicināšanai | NVA | LM, NVO, sociālie partneri | 2018.g. 4.cet. |
| 4.2. Veikts regulārs monitorings par sieviešu un vīriešu līdzsvarotas pārstāvniecības uzņēmumu valdēs, tai skaitā valsts kapitālsabiedrību vadībā un politikā izmantotajām praksēm, izstrādājot priekšlikumus labās prakses pārņemšanai.  | 1 izvērtējuma ziņojums ar priekšlikumiem sieviešu un vīriešu līdzsvarotākas pārstāvniecības nodrošināšanai uzņēmumu valdēs, balstoties uz labās prakses piemēriem[[10]](#footnote-10) | LM/PKC | EM, VID, TM, CVK, NVO, sociālie partneri | 2020.g. 4.cet. |
|  | Aktīvākas vīriešu iesaistes bērnu aprūpes un ģimenes pienākumu veikšanā veicināšana. | 5.1. Izvērtēta iespēja pagarināt paternitātes atvaļinājumu līdz desmit darba dienām atbilstoši priekšlikumam Eiropas Parlamenta un Padomes direktīvai par darba un privātās dzīves līdzsvaru vecākiem un aprūpētājiem, un ar ko atceļ Padomes Direktīvu 2010/18/ES. | 1 izvērtējums par paternitātes pabalsta pagarināšanas iespējām Latvijā un izmaiņu finansiālo, tiesisko un sociālekonomisko ietekmi | LM | VSAA, NVO, sociālie partneri | 2019.g. 1.cet. |
| 5.2. Novērtēta dzimumu līdztiesības politikas ietekme uz vīriešiem, sniedzot konkrētus priekšlikumus politikas pilnveidošanai. | 1 izvērtējuma ziņojums par vīriešu iesaistes un lomas palielināšanu aprūpes un ģimenes pienākumu veikšanā | LM | NVO | 2020.g. 1.cet. |
| 5.3. Stiprināta izpratne par tēva lomu ģimenē. | 1 informatīvā kampaņa ar mērķi aktualizēt un iespējām stiprināt tēvu lomu ģimenē, mazināt ar tēva lomu saistītos aizspriedumus | LM | VBTAI, VDI, VSAA, NVO | 2020.g. 4.cet. |
| 5.4. Organizēta starptautiska konference[[11]](#footnote-11) par darba un ģimenes dzīves saskaņošanu un vīriešu tiesību lomu dzimumu līdztiesības politikā. | 1 konference par darba un ģimenes dzīves saskaņošanas iespējām un praksēm un vīriešu lomu ģimenē | LM | NVO, sociālie partneri | 2020.g. 4.cet. |
|  | Motivācijas un atbalsta pasākumu nodrošināšana personām, kas pakļautas sociālās atstumtības un diskriminācijas riskam dzimuma dēļ. | 6.1. Veicināta mērķa grupas motivācija, sniedzot karjeras izvēles, sociālā darba un izglītības jomas speciālistu, juristu, pašapziņas celšanas treneru u.c. atbalstu personas pašvērtējuma paaugstināšanai, attīstot personas sociālās prasmes un iemaņas, it īpaši prasmes, kas palīdz iekļauties sabiedrībā un uzsākt darba meklējumus, iesaistīties izglītībā (apmācībā), kvalifikācijas ieguvē un nodarbinātībā. | Individuālas un grupu konsultācijas u.c. pasākumi (atbilstoši pieprasījumam) | SIF | LM, NVO | 2022.g. 4.cet.[[12]](#footnote-12) |
| **2.rīcības virziens** | **Zēnu un meiteņu, vīriešu un sieviešu vienlīdzīgu izglītības iespēju veicināšana** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Izpildes termiņš** |
|  | Sieviešu un vīriešu vienlīdzīgu tiesību un iespēju principa integrēšana mācību un karjeras atbalsta materiālos. | 7.1. Interneta vietnes "Profesiju pasaule" informatīvo materiālu veidošanas vadlīnijas satur norādījumus sieviešu un vīriešu vienlīdzīgu iespēju veicināšanai. | Precizētas informatīvo materiālu vadlīnijas, lai interneta vietnē iekļautā informācija neradītu un neveicinātu stereotipus par profesiju izvēli sieviešu un vīriešu vidū | VIAA | IZM, LM | 2018.g. 3.cet. |
| 7.2. Izstrādāts informatīvais materiāls 7.-12.klašu izglītojamajiem par dzimumu stereotipiem profesijas izvēlē. | 1 informatīvais materiāls par dzimumu stereotipiem profesiju izvēlē | VIAA | IZM, LM | 2018.g. 3.cet. |
| 7.3. Izstrādāti metodiskie materiāli vispārējās, profesionālās un speciālās izglītības karjeras attīstības atbalsta īstenošanā iesaistītajiem speciālistiem par sieviešu un vīriešu vienlīdzīgu tiesību un iespēju principa iekļaušanu karjeras attīstības atbalsta sniegšanā. | 3 metodikas un to modifikācijas karjeras speciālistiem par dzimumu līdztiesības aspektu piemērošanu darbā ar skolēniem | VIAA | IZM, LM | 2019.g. 1.cet. |
| 7.4. Veicināta dzimumu līdztiesības aspekta integrēšana vispārējās un profesionālās izglītības mācību līdzekļu saturā. | 1 seminārs 200 mācību literatūras izdevējiem, autoriem un recenzentiem | VISC | IZM, LM | 2020.g. 4.cet. |
|  | Starpinstitūciju sadarbības dzimumu līdztiesības integrētās pieejas nodrošināšanai izglītības politikā veicināšana, izveidojot ekspertu darba grupu. | 8.1. Veikts dzimumu līdztiesības integrētās pieejas īstenošanas izglītības politikā novērtējums, identificējot būtiskākos problēmjautājumus un izvirzot konkrētus mērķus un priekšlikumus politikas attīstībai turpmākajos gados. | 1 novērtējums ar priekšlikumiem izglītības politikas un pasākumu pilnveidošanai | LM/IZM | IKVD, JSPA, VIAA, VISC, SIVA, NVO | 2019.g. 3.cet. |
| 8.2. Veikts pēc dzimuma dalītu statistikas datu pieejamības novērtējums izglītības nozarē, identificējot trūkstošos vai nepilnīgos datus un nepieciešamos uzlabojumus datu apmaiņā, kā arī sniedzot priekšlikumus indikatoriem nākamajam plānošanas periodam. | 1 datu pieejamības novērtējums ar priekšlikumiem pēc dzimuma dalītas statistikas datu izglītības jomā pieejamības un kvalitātes uzlabošanā | LM | IZM, CSP, IKVD, JSPA, VIAA, VISC, SIVA, NVO | 2019.g. 4.cet. |
| 8.3. Veikta sabiedrības informēšana par dzimumu līdztiesības aktualitātēm izglītības jomā. | 2 tematiskie apkārtraksti par starptautiska un nacionāla līmeņa aktualitātēm izglītības jomā saistībā ar sieviešu un vīriešu vienlīdzīgu tiesību un iespēju nodrošināšanu | LM/IZM | CSP, IKVD, JSPA, VIAA, VISC, SIVA, NVO | 2019.g. 4.cet. |
| **3.rīcības virziens** | **Ar dzimumu saistītas vardarbības izplatības mazināšana** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Izpildes termiņš** |
|  | Nulles tolerances attiecībā uz vardarbību pret sievietēm veicināšana sabiedrībā. | 9.1. Veicināta sabiedrības kopumā un līdzcilvēku aktīvāka rīcība un reaģēšana vardarbības pret sievietēm gadījumos.  | 1 mediju kampaņa, lai aktivizētu sabiedrību ziņot par vardarbības gadījumiem | LM | JPA, NVO | 2018.g. 2.cet. |
| 9.2. Veicinātas no vardarbības cietušo sieviešu prasmes atpazīt vardarbību un nodrošināta informācija par pieejamiem atbalsta pakalpojumiem. | 3 informatīvie materiāli ar mērķi informēt vardarbībā cietušās personas par pieejamiem atbalsta pakalpojumiem1 animācija, lai veicinātu sabiedrības un vardarbībā cietušo personu spēju atpazīt vardarbību un riska situācijas | LM | JPA, VP, NVO | 2018.g. 4.cet. |
| 9.3. Izstrādāta sociālā darba metodika darbam ar vardarbības upuriem un vardarbības veicējiem. | 1 metodika sociālā darba speciālistiem darbam ar vardarbības upuriem un vardarbības veicējiem1 apmācību programma sociālā darba speciālistiem par darbu ar vardarbības upuriem un vardarbības veicējiem | LM |  VP, NVO | 2020.g. 4.cet. |
|  | Vardarbības izplatības mazināšanā un novēršanā iesaistīto speciālistu profesionālās kapacitātes stiprināšana. | 10.1. Veicināta vardarbības gadījumu risināšanā iesaistīto ekspertu izpratne par vardarbības gadījumu atpazīšanu un saskaņotu rīcību vardarbības gadījumu risināšanā. | 1 vadlīnijas vardarbības gadījumu risināšanā iesaistīto tiesībsargājošo speciālistiem5 semināri vardarbības gadījumu risināšanā iesaistīto institūciju saskaņotas rīcības un sadarbības nodrošināšanai | LM | VP, TM, NVO | 2019.g. 1.cet. |
|  | Starpinstitūciju sadarbības dzimumu līdztiesības integrētās pieejas nodrošināšanai ar dzimumu saistītas vardarbības izplatības mazināšanā, izveidojot ekspertu darba grupu. | 11.1. Veikts ar dzimumu saistītas vardarbības mazināšanas pasākumu ietekmes novērtējums, identificējot būtiskākos problēmjautājumus un izvirzot konkrētus mērķus un priekšlikumus politikas attīstībai turpmākajos gados. | 1 novērtējums ar priekšlikumiem ar priekšlikumiem ar dzimumu saistītas vardarbības mazināšanas politikas un pasākumu pilnveidošanai | LM | IeM, TM, VM,JPA, NVD, SPKC, VBTAI, VDI, VI, VP, NVO | 2020.g. 3.cet. |
| 11.2. Veikts pēc dzimuma dalītu statistikas datu pieejamības novērtējums ar dzimumu saistītas vardarbības izplatībā, identificējot trūkstošos vai nepilnīgos datus un nepieciešamos uzlabojumus datu apmaiņā, kā arī sniedzot priekšlikumus indikatoriem nākamajam plānošanas periodam. | 1 datu pieejamības novērtējums ar priekšlikumiem pēc dzimuma dalītas statistikas datu pieejamības un kvalitātes uzlabošanā | LM | IeM, TM, VM,JPA, NVD, SPKC, VBTAI, VDI, VI, VP, NVO, CSP | 2020.g. 4.cet. |
| 11.3. Veikta sabiedrības informēšana par dzimumu līdztiesības aktualitātēm ar dzimumu saistītas vardarbības novēršanā. | 2 tematiskie apkārtraksti par starptautiska un nacionāla līmeņa aktualitātēm ar dzimumu saistītas vardarbības mazināšanā | LM | IeM, TM, VM,JPA, NVD, SPKC, CSP, VBTAI, VDI, VI, VP, NVO | 2020.g. 4.cet. |
| **4.rīcības virziens** | **Institūciju kapacitātes stiprināšana dzimumu līdztiesības jautājumos** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Izpildes termiņš** |
|  | Latvijas dzimumu līdztiesības institucionālā mehānisma stiprināšana. | 12.1. Organizēta pieredzes apmaiņa par dzimumu līdztiesības institucionālajiem mehānismiem un valsts pārvaldes iestāžu sadarbību ar NVO Ziemeļvalstīs (Zviedrijā, Islandē, Dānijā). | 1 pieredzes apmaiņas pasākums par dzimumu līdztiesības institucionālajiem mehānismiem un valsts pārvaldes iestāžu sadarbību ar NVO [[13]](#footnote-13) | LM | - | 2019.g. 2.cet. |
| 12.2. Veikts dzimumu līdztiesības institucionālā mehānisma novērtējums, identificējot būtiskākos problēmjautājumus, nepieciešamības gadījumā veicot grozījumus MK 2004.gada 27.janvāra noteikumos Nr.49 "Labklājības ministrijas nolikums" un Dzimumu līdztiesības komitejas nolikumā. | Grozījumi LM nolikumā un/ vai Dzimumu līdztiesības komitejas nolikumā (ja nepieciešams) | LM/Komiteja | - | 2018.g. 4.cet. |
|  | Amatpersonu un valsts pārvaldes darbinieku izglītošana par dzimumu līdztiesības jautājumiem. | 13.1. Īstenota augstākā līmeņa vadītāju izglītošana par dzimumu līdztiesības mērķiem un uzdevumiem. | 1 apmācības augstākā līmeņa vadītājiem, lai veicinātu uz dzimumu līdztiesības principiem balstītas politikas plānošanu, īstenošanu un novērtēšanu | LM/VK | VAS | 2018.g. 3.cet. |
| 13.2. Izstrādātas vadlīnijas dzimumu līdztiesības principu integrēšanai nozaru politikās, tai skaitā budžeta procesos. | 1 vadlīnijas valsts pārvaldes speciālistiem par dzimumu līdztiesības principu integrēšanu politikas plānošanā, īstenošanā un novērtēšanā | LM | SIF, VK | 2019.g. 1.cet. |
| 13.3. Veikta valsts pārvaldes iestāžu darbinieku izglītošana par dzimumu līdztiesības mērķiem un uzdevumiem. | 3 apmācības valsts pārvaldes speciālistiem par dzimumu līdztiesības principu integrēšanu politikas plānošanā, īstenošanā un novērtēšanā | LM | VAS | 2020.g. 4.cet. |
| 13.4. Veicināta ES fondu vadībā iesaistīto valsts pārvaldes iestāžu, republikas pilsētu pašvaldību, sociālo partneru un NVO darbinieku izpratne par dzimumu līdztiesības ievērošanu un veicināšanu ES fondu līdzfinansētajos pasākumos. | 8 semināri ES fondu vadībā iesaistītiem speciālistiem par dzimumu līdztiesības principu integrēšanu ES fondu līdzfinansētos pasākumos | LM | - | 2020.g. 4.cet. |
|  | Sieviešu un vīriešu vienlīdzīgu tiesību un iespēju sekmējošu tiesību aktu un nozaru politiku izstrādes veicināšana. | 14.1. Izstrādātas vadlīnijas MK 2009.gada 15.decembra instrukcijas Nr.19 "Tiesību akta projekta sākotnējās ietekmes izvērtēšanas kārtība" izpildei, precizējot nepieciešamību veikt tiesību aktu projektu sākotnējās ietekmes izvērtējumu no dzimumu līdztiesības viedokļa. | 1 vadlīnijas valsts pārvaldes speciālistiem par dzimumu līdztiesības principu integrēšanu sākotnējās ietekmes novērtēšanā | LM | VK | 2019.g. 2.cet. |
| 14.2. Izstrādāti ieteikumi sieviešu un vīriešu vienlīdzīgu tiesību un iespēju veicinošu valsts pārvaldes komunikācijas pasākumu nodrošināšanai. | ieteikumu saraksts valsts pārvaldes speciālistiem par dzimumu līdztiesības aspektu integrēšanu komunikācijas pasākumos | LM | VK | 2019.g. 3.cet. |
| **5.rīcības virziens** | **Sabiedrības izglītošana dzimumu līdztiesības jautājumos** |
| **Nr. p. k.** | **Pasākums** | **Darbības rezultāts** | **Rezultatīvais rādītājs** | **Atbildīgā institūcija** | **Iesaistītās institūcijas** | **Izpildes termiņš** |
|  | Iedzīvotāju informēšana par sieviešu un vīriešu vienlīdzīgām tiesībām un iespējām ikdienas dzīvē. | 15.1. Izstrādāts ērti lietojams informatīvais materiāls par dzimumu līdztiesības mērķiem, dzimumu diskriminācijas pazīmēm un institūcijām, kas sniedz palīdzību dzimumu diskriminācijas gadījumos. | 1 informatīvais materiāls iedzīvotājiem par dzimumu diskriminācijas atpazīšanu un pieejamo atbalstu diskriminācijas gadījumā | LM | Komiteja, SIF, VDI,  | 2018.g. 3.cet. |
| 15.2. Pilnveidota LM mājaslapas sadaļa "Dzimumu līdztiesība", padarot to ērti lietojamu ikvienam interesentam, papildus izvērtējot iespēju izveidot atsevišķu dzimumu līdztiesības tematikai veltītu interneta platformu. | Pilnveidota LM mājaslapas sadaļa „Dzimumu līdztiesība” | LM | - | 2019.g. 1.cet. |
|  | Dzimumu līdztiesības zinātniskās izpētes veicināšana. | 16.1. Apzināti Latvijas augstskolu studentu izstrādātie zinātniskie darbi par dzimumu līdztiesības tematiku. | 1 studentu zinātnisko darbu, kas veltīti dzimumu līdztiesības tematikai, apkopojums izmantošanai politikas plānošanā, uzraudzībā un novērtēšanā (atsauces) | LM | IZM, augstskolas | 2019.g. 4.cet. |
| 16.2. Sagatavots pētāmo jautājumu saraksts iesniegšanai vispārējās, profesionālās un augstākās izglītības iestādēs. | 3 pētāmo jautājumu saraksti par labklājības nozarei aktuālām izpētes tēmām dzimumu līdztiesības jomā | LM | IZM, augstskolas, NVO | 2020.g. 3.cet. |
|  | Publisku diskusiju par dzimumu līdztiesības jautājumiem veicināšana sabiedrībā. | 17.1. Papildināta Latvijas Vikipēdijas krātuve, publicējot rakstus par dzimumu līdztiesības jautājumiem. | 6 raksti par dzimumu līdztiesības jautājumiem | LM | NVO | 2020.g. 1.cet. |
| 17.2. Ieviesti līdztiesības vēstneši, kas publiskajā telpā aicina pievērst uzmanību dzimumu līdztiesībai savā ikdienā. | 3 līdztiesības vēstneši3 tematiski raksti plašam interesentu lokam par dzimumu līdztiesības aktuāliem jautājumiem | LM | NVO | 2020.g. 4.cet. |
| 17.3. Veicināta izpratne par mediju lomu dzimumu līdztiesības sekmēšanā. | 1 izglītojošs pasākums mediju pārstāvjiem par dzimumu līdztiesības aspektu integrēšanu ikdienas darbā un mediju lomu dzimumu līdztiesības sekmēšanā | LM | KM, NVO | 2020.g. 4.cet. |
| 17.4. Izvērtēta iespēja ieviest vienlīdzīgu iespēju aktualizēšanas balva žurnālistikā. | 1 nominācija valsts mēroga žurnālistikas konkursā | LM | NVO | 2020.g. 4.cet. |
| 17.5. Sabiedrības izpratnes un informētības paaugstināšanas pasākumu īstenošana, ietverot arī dzimumu diskriminācijas jautājumus. | Tematiski raksti par sociālās iekļaušanas veicināšanas un diskriminācijas novēršanas jautājumiemAudiovizuāli un interaktīvi informatīvie materiāliIzglītojoši pasākumi sabiedrībai par sociālās iekļaušanas veicināšanas un diskriminācijas novēršanas jautājumiem | SIF | LM | 2021.g. 1.cet.[[14]](#footnote-14) |

#

# 3.Teritoriālā perspektīva

Plānā izvirzītie pasākumi ir mērķēti uz visu Latvijas sabiedrību, un tiks īstenoti gan Rīgā, gan reģionos.

# 4.Ietekmes novērtējums uz valsts un pašvaldību budžetu

Plāna īstenošana neradīs papildus ietekmi uz valsts un pašvaldību budžetiem, jo lielākā daļa no tiem tiks īstenota institūcijām piešķirto valsts budžeta līdzekļu ietvaros. Virkne Plāna pasākumu tiks īstenoti jau apstiprinātu ES struktūrfondu līdzfinansēto projektu ietvaros, plāna izstrādes laikā nav iespējams precīzi noteikt finansējuma sadalīju pa gadiem. Ņemot vērā iepriekš minēto, Plāna 2.tabulā norādīts indikatīvi nepieciešamais finansējums.

Pasākumus, kas saistīti ar politikas novērtēšanu un plānošanu, institūcijas īstenos tām piešķirto valsts budžeta līdzekļu ietvaros. Plānā ietverti arī pasākumi, kurus plānots īstenot Valsts programmas bērnu un ģimenes stāvokļa uzlabošanai ietvaros (skat. Plāna 5.pasākuma 5.3. un 5.4..darbības rezultātu). Savukārt Plāna 5.pasākuma 5.1.darbības rezultāta ietekme uz valsts un pašvaldību budžetu tiks vērtēta pasākuma ietvaros izstrādātā izvērtējuma sagatavošanas gaitā.

Papildus plānots piesaistīt starptautisko programmu līdzfinansējumu, iesniedzot projekta pieteikumu:

1. ES programmā "Tiesības, vienlīdzība, pilsonība" Plāna 1.pasākuma 1.1.darbības rezultāta sasniegšanai;
2. ZMP un Igaunijas, Latvijas, Lietuvas sadarbības ietvarā Plāna 5.pasākuma 5.4.darbības rezultāta sasniegšanai;
3. ZMP un Igaunijas, Latvijas, Lietuvas sadarbības programmā vai Ziemeļvalstu dzimumu līdztiesības fondam Plāna 5.pasākuma 5.4.darbības rezultāta sasniegšanai;
4. ZMP mobilitātes programmā "Valsts administrācija" Plāna 12.pasākuma 12.1.darbības rezultāta sasniegšanai.

Minēto pasākumu un darbības rezultātu sasniegšanas ietekme uz valsts un pašvaldību budžetu tiks vērtēta projektu pieteikumu un informatīvo ziņojumu par budžeta saistību uzņemšanos attiecīgo projektu īstenošanai.

Pārējie pasākumi tiks īstenoti šādu, jau apstiprinātu projektu ietvaros:

1. Plāna 3.1., 6.1., 13.2. un 17.5.darbības rezultāts tiks sasniegts SIF īstenotā projekta "Dažādības veicināšana" (Nr.9.1.4.4./16/I/001; kopējais finansējums 6 813 045 EUR, t.sk. 5 791 088 EUR ESF līdzfinansējums un 1 021 957 EUR valsts budžeta finansējums) ietvaros;
2. Plāna 3.2. un 4.1.darbības rezultāts tiks sasniegts NVA īstenotā projekta "Atbalsts ilgākam darba mūžam" (Nr.7.3.2.0/16/I/001; kopējais finansējums 10 596 211 EUR, t.sk. 9 006 779 EUR ESF līdzfinansējums un 1 589 432 EUR valsts budžeta finansējums) ietvaros. Atsevišķi Plānā iekļautā pasākuma finansējumu nav iespējams izdalīt, tādēļ 2.tabulā tas netiek norādīts.
3. Plāna 7.1., 7.2. un 7.3.darbības rezultāts tiks sasniegts VIAA īstenotā projekta "Karjeras atbalsts vispārējās un profesionālās izglītības iestādēs" (Nr.8.3.5.0/16/I/001; kopējais finansējums 21 645 410 EUR, t.sk. 18 398 598 EUR ESF līdzfinansējums un 3 246 812 EUR valsts budžeta finansējums) ietvaros;
4. Plāna 9.1. un 9.2. darbības rezultāts tiks sasniegts LM īstenotā projekta "Izpratnes veidošanas kampaņa par nulles toleranci attiecībā uz vardarbību pret sievieti "Vardarbībai patīk klusums"" (Nr.JUST/2016/RGEN/AG/VAWA/9944; kopējais finansējums 247 696,43 EUR, t.sk. 198 156,94 EUR EK līdzfinansējums un 49 539,49 EUR valsts budžeta finansējums) ietvaros;
5. Plāna 9.3.darbības rezultāts tiks sasniegts LM īstenotā projekta "Profesionāla sociālā darba attīstība pašvaldībās" (Nr.9.2.1.1/15/I/001; kopējais finansējums 8 526 615 EUR, t.sk. 7 247 622 EUR ESF līdzfinansējums un 1 278 993 EUR valsts budžeta finansējums);
6. Plāna 10.1.darbības rezultāts tiks sasniegts LM īstenotā projekta "Solis tuvāk: Kopienas vienotā atbilde uz vardarbības pret sievietēm gadījumiem" (Nr.JUST/2015/RDAP/AG/MULT/9830; kopējais finansējums 189 736,80 EUR, t.sk. 151 789,44 EUR EK līdzfinansējums un 37 947,36 EUR valsts budžeta finansējums) ietvaros;
7. Plāna 13.1.darbības rezultāts tiks sasniegts VK īstenotā projekta "Augstākā līmeņa vadītāju attīstības programma" (Nr.3.4.2.0/15/I/003; kopējais finansējums 926 094 EUR, t.sk. 787 180 EUR ESF līdzfinansējums un 138 914 EUR valsts budžeta finansējums);
8. Plāna 13.4.darbības rezultāts tiks sasniegts LM īstenotā projekta "Horizontālā principa "Vienlīdzīgas iespējas" politikas koordinēšanas funkciju nodrošināšana Labklājības ministrijā" (Nr. 12.1.1.0/15/TP/003; kopējais finansējums 130 000 EUR, t.sk. 110 500 EUR ES Kohēzijas fonda līdzfinansējums un 19 500 EUR valsts budžeta finansējums).

Ņemot vērā, ka virkni iepriekš minēto projektu atbildīgās institūcijas uzsāka īstenot 2017.gadā un ne visos gadījumos aktivitāšu īstenošanai paredzēto finansējumu iespējams izdalīt atsevišķi pa gadiem, Plāna 2.tabulā norādīts indikatīvs attiecīgo pasākumu ietekmes uz valsts budžetu novērtējums. Vienlaikus atzīmējam, ka šo projektu īstenošana papildus slogu valsts budžetam nerada, jo finansējums attiecīgo projektu īstenošanai jau ir piešķirts likumā noteiktajā kārtībā.

*2.tabula*

|  |
| --- |
| **Kopsavilkums par Plāna pasākumu īstenošanai nepieciešamo valsts un pašvaldību budžeta finansējumu** |
| **Budžeta resors;****budžeta programmas (apakšprogrammas) kods un nosaukums** | **Vidēja termiņa budžeta ietvara likumā plānotais finansējums (euro)** | **Nepieciešamais papildus finansējums (euro)** | **Pasākuma īstenošanas gads (ja pasākuma īstenošana ir terminēta)** |
| **2018** | **2019** | **2020** | **2018** | **2019** | **2020** |
| **Finansējums Plāna realizācijai kopā** | 326 964,00 | 335 963,33 | 318 000,37 | 0,00 | 0,00 | 0,00 | - |
| tai skaitā šādos resoros: |
| **03. MK**63.08.00 Eiropas Sociālā fonda (ESF) projekti (2014-2020) | 6 300,00 | 0,00 | 0,00 | 0,00 | 0,00 | 0,00 | 2018 |
| **08. SIF**63.07.00 Eiropas Sociālā fonda (ESF) projektu un pasākumu īstenošana (2014-2020)  | 215 380,00 | 157 753,33 | 218 725,37 | 0,00 | 0,00 | 0,00 | 2018-2022 |
| **15. IZM**63.08.00 Eiropas Sociālā fonda (ESF) projekti (2014-2020) | 1089,00 | 0,00 | 0,00 | 0,00 | 0,00 | 0,00 | 2018-2019 |
| **18. LM** | 104 195,00 | 178 210,00 | 99 275,00 | 0,00 | 0,00 | 0,00 | 2018-2020 |
| 22.02.00 Valsts programma bērnu un ģimenes stāvokļa uzlabošanai  | 0,00 | 25 000,00 | 35 000,00 | 0,00 | 0,00 | 0,00 | 2019-2020 |
| 61.20.00 Tehniskā palīdzība Kohēzijas fonda (KF) apgūšanai (2014-2020) | 500,00 | 750,00 | 750,00 | 0,00 | 0,00 | 0,00 | 2018-2020 |
| 63.07.00 Eiropas Sociālā fonda (ESF) īstenotie projekti labklājības nozarē (2014-2020) | 38 115,00 | 152 460,00 | 63 525,00 | 0,00 | 0,00 | 0,00 | 2018-2020 |
| 70.08.00 Citu Eiropas Savienības politiku instrumentu projektu un pasākumu īstenošana labklājības nozarē | 65 580,00 | 0,00 | 0,00 | 0,00 | 0,00 | 0,00 | 2018 |
| **Finansējuma sadalījums atbilstoši Plāna pasākumiem** |
| **Pasākuma Nr.** | **Darbības rezultāta Nr.** | **Budžeta programmas (apakšprogrammas) kods un nosaukums** | **Vidēja termiņa budžeta ietvara likumā plānotais finansējums (euro)** | **Nepieciešamais papildus finansējums (euro)** | **Pasākuma īstenošanas gads (ja pasākuma īstenošana ir terminēta)** |
| **2018** | **2019** | **2020** | **2018** | **2019** | **2020** |
| 3. | 3.1.  | 08. SIF63.07.00 Eiropas Sociālā fonda (ESF) projektu un pasākumu īstenošana (2014-2020) | 189 970,00 | 0,00 | 0,00 | 0,00 | 0,00 | 0,00 | 2018 |
| 5. | 5.3. | 18. LM22.02.00 Valsts programma bērnu un ģimenes stāvokļa uzlabošanai | 0,00 | 25 000,00 | 35 000,00 | 0,00 | 0,00 | 0,00 | 2019-2020 |
| 6. | 6.1.  | 08. SIF63.07.00 Eiropas Sociālā fonda (ESF) projektu un pasākumu īstenošana (2014-2020) | 25 410,00 | 157 753,33 | 157 753,33 | 0,00 | 0,00 | 0,00 | 2018-2022 |
| 7. | 7.1.-7.3. | 15. IZM63.08.00 Eiropas Sociālā fonda (ESF) projekti (2014-2020) | 1089,00 | 0,00 | 0,00 | 0,00 | 0,00 | 0,00 | 2018-2019 |
| 9. | 9.1.-9.2. | 18. LM70.08.00 Citu Eiropas Savienības politiku instrumentu projektu un pasākumu īstenošana labklājības nozarē | 45 000,00 | 0,00 | 0,00 | 0,00 | 0,00 | 0,00 | 2018 |
| 9.3. | 18. LM63.07.00 Eiropas Sociālā fonda (ESF) projektu un pasākumu īstenošana (2014-2020) | 38 115,00 | 152 460,00 | 63 525,00 | 0,00 | 0,00 | 0,00 | 2018-2020 |
| 10. | 10.1. | 18. LM70.08.00 Citu Eiropas Savienības politiku instrumentu projektu un pasākumu īstenošana labklājības nozarē | 20 580,00 | 0.00 | 0,00 | 0,00 | 0,00 | 0,00 | 2018 |
| 13. | 13.1. | 03. MK63.08.00 Eiropas Sociālā fonda (ESF) projekti (2014-2020) | 6 300,00[[15]](#footnote-15) | 0,00 | 0,00 | 0,00 | 0,00 | 0,00 | 2018 |
| 13.4. | 18. LM61.20.00 Tehniskā palīdzība Kohēzijas fonda (KF) apgūšanai (2014-2020) | 500,00 | 750,00 | 750,00 | 0,00 | 0,00 | 0,00 | 2018-2020 |
| 17. | 17.5. | 08. SIF63.07.00 Eiropas Sociālā fonda (ESF) projektu un pasākumu īstenošana (2014-2020) | 0,00 | 0,00 | 60 972,04 | 0,00 | 0,00 | 0,00 | 2020-2022 |

Labklājības ministrs Jānis Reirs

16.04.2018

4 857

A.Gaile, 67021625

Agnese.gaile@lm.gov.lv

N.Pīlipa, 67782953

Natalija.Pilipa@lm.gov.lv

1. Labklājības ministrija (2017): Koncepcija dzimumu līdztiesības veicināšanai. 2.lpp. [↑](#footnote-ref-1)
2. Noslēguma piezīmes par Latvijas Republikas par Konvencijas ieviešanu Latvijas Republikā [(Rekomendācijas)](http://www.lm.gov.lv/upload/invaliditate/rekomendacijas_lv_fin_060218.pdf)  http://www.lm.gov.lv/upload/invaliditate/rekomendacijas\_lv\_fin\_060218.pdf [↑](#footnote-ref-2)
3. Detalizētu informāciju par Komitejas aktuālo sastāvu skat.:

<http://www.lm.gov.lv/upload/publikacijas/komitejas_sastavs.pdf> [↑](#footnote-ref-3)
4. Komitejas 2015.gada 14.decembra sēdes protokolu skat.:

<http://www.lm.gov.lv/upload/aktualitates/3/komiteja_14142015_protokols_19.pdf> [↑](#footnote-ref-4)
5. Komitejas 2016.gada 9.jūnija sēdes protokolu skat.:

 <http://www.lm.gov.lv/upload/publikacijas/1/komiteja_090616_20.pdf> [↑](#footnote-ref-5)
6. Komitejas 2018.gada 10.janvāra sēdes protokols publicēts LM interneta vietnē. [↑](#footnote-ref-6)
7. LM Sociālās iekļaušanas politikas koordinācijas padomes 2017.gada 20.decembra sēdes protokols publicēts LM interneta vietnē. [↑](#footnote-ref-7)
8. http://www.lbas.lv/news/1597 [↑](#footnote-ref-8)
9. Detalizētu esošās situācijas un aktuālo dzimumu līdztiesības politikas izaicinājumu raksturojumu skat. Plāna 1.pielikumā. [↑](#footnote-ref-9)
10. Izvērtējumā tiks iekļauti arī dati, kas iegūti LM īstenotā projekta "Horizontālā principa "Vienlīdzīgas iespējas" politikas koordinēšanas funkciju nodrošināšana Labklājības ministrijā" (Nr.12.1.1.0/15/TP/003) ietvaros veiktā izvērtējuma "Horizontālā principa "Vienlīdzīgas iespējas" īstenošanas ietekme un ieguldījumi dzimumu līdztiesības veicināšanā, personu ar invaliditāti tiesību ievērošanā un iekļaušanā, un diskriminācijas novēršanā" (plānots veikt 2018.-2019.gadā). [↑](#footnote-ref-10)
11. Konferences īstenošanai nepieciešamā finansējuma piesaiste plānota, iesniedzot projekta pieteikumu ZMP un Igaunijas, Latvijas, Lietuvas sadarbības programmā vai Ziemeļvalstu dzimumu līdztiesības fondam. [↑](#footnote-ref-11)
12. Atbilstoši SIF projekta "Dažādības veicināšana" (Nr.9.1.4.4./16/I/001) īstenošanas grafikam. [↑](#footnote-ref-12)
13. Pieredzes apmaiņas pasākuma īstenošanai nepieciešamā finansējuma piesaiste plānota, iesniedzot projekta pieteikumu ZMP mobilitātes programmā (skat. <http://www.norden.lv/grantu-programmas/valsts-administracija/>). [↑](#footnote-ref-13)
14. Atbilstoši SIF projekta "Dažādības veicināšana" (Nr.9.1.4.4./16/I/001) īstenošanas grafikam. [↑](#footnote-ref-14)
15. Izmaksas aprēķinātas, pieņemot, ka tiek organizētas trīs, pilnībā nokomplektētas apmācības grupas. [↑](#footnote-ref-15)